sagorsarker/bangla-wikipedia huggingface dataset:
২০২৫ সালের জেরুজালেম দাবানল

জেরুজালেমের জুদিয়ান পর্বতমালায় ২০২৫ সালের ৩০ এপ্রিল বন‌্যাগ্নি শুরু হয়। আগুন মূলত এষ্টাওল বনাঞ্চলে, মেসিলাত সিয়নের কাছাকাছি এলাকায় ছড়িয়ে পড়ে।
জেরুজালেম পর্বতমালায় বন‌্যাগ্নি একটি নিয়মিত ঘটনা। ১৯৮৭ থেকে ২০০৯ সালের মধ্যে এই অঞ্চলে প্রায় ৪,০০০টি অগ্নিকাণ্ডের ঘটনা ঘটেছে। তবে বেশিরভাগ ঘটনাই ১০০ দুনাম (০.১ বর্গকিমি)-এর কম এলাকার মধ্যে সীমাবদ্ধ ছিল। অনুমান অনুযায়ী, প্রতি ১২ বছরে একবার বড় ধরনের আগুন ঘটে, যেখানে অন্তত ৬,০০০ দুনাম এলাকা ক্ষতিগ্রস্ত হয়। আর প্রায় প্রতি চার বছরে একবার প্রায় ১,৫০০ দুনাম এলাকা জুড়ে আগুন লাগে।
পরদিন, অর্থাৎ বৃহস্পতিবার সকালে, আগুন নিয়ন্ত্রণে আনা সম্ভব হয়। তখন পর্যন্ত প্রায় ৭০টি ফায়ার সার্ভিসের দল ও এলাদ স্কোয়াড্রনের ৬টি অগ্নিনির্বাপণ বিমান আগুন নেভানোর কাজে নিয়োজিত ছিল। প্রকৃতি ও উদ্যান কর্তৃপক্ষ জানিয়েছে, প্রায় ১০,০০০ দুনাম বনভূমি আগুনে পুড়ে গেছে।
এক সপ্তাহ পর, ৩০ এপ্রিল বুধবার সকালে, ইসরায়েলের জাতীয় স্মরণ দিবসের দিন, আবারও এষ্টাওল বনাঞ্চলে আগুন লাগে। এটি নেভে শালোম গ্রামের কাছাকাছি শুরু হয়, এবং গ্রামটি খালি করে ফেলা হয়। পূর্ব দিক থেকে প্রবল বাতাস ও প্রতিকূল আবহাওয়ার কারণে আগুন দ্রুত ছড়িয়ে পড়ে। ফলে নাহশোন, বেকোয়া, তাঅোজ, তারুম, মেসিলাত সিয়ন, মেভো হোরোন, হারেল এবং লাত্রুন মঠসহ একাধিক এলাকা খালি করে দিতে হয়। পাশাপাশি হাইওয়ে ৩ উভয় দিক থেকে বন্ধ করে দেওয়া হয়, পরিবহণ ব্যবস্থায় বিঘ্ন ঘটে, এবং সরকারিভাবে নির্ধারিত কিছু অনুষ্ঠান বাতিল করতে হয়।
ফুসফুসীয় কপাটিকা

ফুসফুসীয় কপাটিকা (কখনও কখনও পালমোনিক কপাটিকা নামে পরিচিত) হৃদয়ের একটি কপাটিকা যা ডান নিলয় ও ফুসফুসীয় ধমনী-এর মধ্যে অবস্থিত এবং তিনটি পত্রবিশিষ্ট। এটি হৃদয়ের চারটি কপাটিকার মধ্যে একটি এবং দুইটি অর্ধচন্দ্রাকার কপাটিকা-র মধ্যে একটি, অপরটি হল মহাধমনী কপাটিকা। মহাধমনী কপাটিকার মতোই, ফুসফুসীয় কপাটিকা নিলয় সিস্টোল-এ খুলে যায় যখন ডান নিলয়ের চাপ ফুসফুসীয় ধমনীর চাপকে অতিক্রম করে। নিলয় সিস্টোলের শেষে, ডান নিলয়ের চাপ দ্রুত কমে গেলে ফুসফুসীয় ধমনীর চাপ ফুসফুসীয় কপাটিকাকে বন্ধ করে দেয়।
ফুসফুসীয় কপাটিকার বন্ধ হওয়া দ্বিতীয় হৃৎশব্দ-এর P2 উপাদানের সাথে যুক্ত।
ফুসফুসীয় কপাটিকার রন্ধ্রটি প্রায় অনুভূমিক সমতলে অবস্থিত এবং মহাধমনী রন্ধ্রের চেয়ে উচ্চতর স্তরে অবস্থিত।
ইনফান্ডিবুলামের শীর্ষে ফুসফুসীয় রন্ধ্রটি তিনটি অর্ধচন্দ্রাকার পত্রিকা দ্বারা সুরক্ষিত - দুইটি অগ্র এবং একটি পশ্চাৎ, যাদের মুক্ত প্রান্ত ফুসফুসীয় ধমনীর লুমেনের দিকে ঊর্ধ্বমুখী। ভ্রূণীয় বিকাশের সময় তাদের অবস্থান অনুযায়ী পত্রিকাগুলির নামকরণ করা হয়েছে: অগ্র, পশ্চাৎ এবং পর্দা-সংলগ্ন পত্রিকা। প্রতিটি পত্রিকার মুক্ত প্রান্তে কেন্দ্রে একটি তন্তুময় নডিউল এবং পাশ্ববর্তী পাতলা অংশ (লুনুল) থাকে। প্রতিটি পত্রিকা ফুসফুসীয় ধমনীর প্রাথমিক অংশে পকেট-সদৃশ প্রসারণ (ফুসফুসীয় সাইনাস) গঠন করে।
ডান হৃদয় একটি নিম্ন-চাপ ব্যবস্থা, তাই দ্বিতীয় হৃৎস্পন্দনের P২ উপাদান সাধারণত দ্বিতীয় হৃৎস্পন্দনের A২ উপাদানের চেয়ে নরম হয়। তবে শ্বাস-গ্রহণের সময় উভয় উপাদান পৃথকভাবে শোনা কিছু যুবকের ক্ষেত্রে শারীরবৃত্তীয়ভাবে স্বাভাবিক।
চিন্না সীরা

চিন্না সীরা (, ) একটি ইসলামি তামিল মহাকাব্য। বানু আখুমাদু মারাইকায়ার নামক তামিল লেখক গ্রন্থটি রচনা করেন। এতে নবী মুহাম্মদের পবিত্র জীবনের পূর্ণ বিবরণ রয়েছে, উমরু পুলভার রচিত সীরা পুরাণমের ধারাবাহিকতায় প্রায় ৩০ বছর পর "চিন্না সীরা" নামক গ্রন্থটি রচনা করা হয়। গ্রন্থটি তামিল ভাষা ছাড়িয়ে অন্যান্য সংস্কৃতিতেও মহাকাব্য হিসাবে স্বীকৃতি পেয়েছে। বইটির উদ্দেশ্য হলো নবীজীর জীবনের গুরুত্বপূর্ণ ঘটনা ও শিক্ষা সহজ ভাষায় শিশুদের কাছে পৌঁছে দেওয়া। এখানে তাঁর জন্ম, শৈশব, নবুয়ত, এবং ইসলাম প্রচারের বিভিন্ন পর্যায় শিশুদের বোধগম্য ভাষায় বর্ণনা করা হয়েছে। এ ধরনের বই দক্ষিণ ভারতে তামিলভাষী মুসলিম সমাজে শিশুদের প্রাথমিক ইসলামী শিক্ষা দেওয়ার জন্য খুবই জনপ্রিয়।
চিন্না সীরা সীরা পুরাণমের ধারাবাহিকতায় ৩০ অধ্যায়ে ১৮২৩টি পদ নিয়ে গঠিত। এখানে থাকা পদগুলো ভিরুথম ছন্দে রচিত। এই গ্রন্থের পদগুলো নবীর জীবনের শেষ ছয় বছরের ঘটনা বর্ণনা করে। সীরা পুরাণম্‌-এ উমরু পুলভার যা লেখেননি, সেই অসমাপ্ত অংশটি বানু আখুমাদু মারাইকায়ার এই গ্রন্থে সম্পূর্ণ করেছেন। নবী মুহাম্মদ যেসব নয়জন বিদেশি রাজাকে ইসলামে যোগদানের জন্য আমন্ত্রণ জানিয়ে পত্র প্রেরণ করেছিলেন, তার বর্ণনা চিন্না সীরা-তে রয়েছে। খায়বার, হুনাইন, তাবুক যুদ্ধ, মক্কা বিজয় এবং এর পর আরব উপদ্বীপের ইসলাম গ্রহণ সম্পর্কেও বানু আখুমাদু মারাইকায়ার এই গ্রন্থে বর্ণনা করেছেন। নবী মুহাম্মদের ইন্তেকালের মধ্য দিয়ে চিন্না সীরা শেষ হয়েছে।
মলদোভা জাতীয় অলিম্পিক কমিটি

মলদোভা জাতীয় অলিম্পিক কমিটি (; এছাড়াও সংক্ষেপে আইওসি কোড এমডিএ দ্বারা পরিচিত) হলো মলদোভার জাতীয় অলিম্পিক কমিটি। এই সংস্থাটির ১৯৯১ সালে প্রতিষ্ঠিত হয়েছে; প্রতিষ্ঠার ২ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মলদোভার চিশিনাউতে অবস্থিত।
বর্তমানে মলদোভা জাতীয় অলিম্পিক কমিটির সভাপতির দায়িত্ব পালন করছেন নিকোলায় ইয়রাভসচি, যিনি ২০০১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জালিনা মারগিয়েভা।
১৯৯১ সালে মলদোভার বহু-ক্রীড়ার সর্বোচ্চ সংস্থা হিসেবে মলদোভা জাতীয় অলিম্পিক কমিটি প্রতিষ্ঠিত হয়েছে। এফিম জোসানু এই সংস্থার প্রথম সভাপতির দায়িত্ব পালন করেছেন, যিনি ১৯৯১ হতে ২০০১ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় পাঁচ বছর পর মলদোভা ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
নবী নায়কম

নবী নায়কম (, ) নামক গ্রন্থটি মুথতামিল কাব্যলার ডক্টর কি. আ. পে. বিশ্বনাথম পিল্লাই কর্তৃক রচিত। বইটিতে নবী মুহাম্মদের জীবনের বিভিন্ন দিক, তাঁর নৈতিক গুণাবলী, ইসলামের সমতা ও ভ্রাতৃত্বের বাণী, কুরআনের তাৎপর্য, এবং তাঁর শেষ হজের মতো বিষয়গুলি বিস্তারিতভাবে আলোচিত হয়েছে। এই গ্রন্থটি অখিল ভারতীয় মিলাদ উৎসবে কি. আ. পে. বিশ্বনাথম পিল্লাইয়ের বক্তৃতার লিখিত রূপ। গ্রন্থটির জন্য চেন্নাই উচ্চ আদালতের বিচারপতি ইসমাইল একটি ক্রিটিক নোট লিখেছেন। গ্রন্থটি ওপেন রিডিং রুমে জাতীয়করণ ও অনলাইনে উন্মুক্ত করা হয়েছে। এটি তামিল মুসলিম সম্প্রদায়ের মধ্যে বিশেষভাবে সমাদৃত এবং সাহিত্যিক মানে অন্যান্য জাতিগোষ্ঠীর মধ্যেই জনপ্রিয়তা পেয়েছে।
বইটি সবমিলিয়ে ১৫টি অধ্যায়ে বিভক্ত। এসব অধ্যায়ে নবী মুহাম্মাদের জীবনীর নানা ঘটনা উঠে এসেছে।
</div>
১৯৯১–৯২ এশিয়ান কাপ উইনার্স কাপ

১৯৯১–৯২ এশিয়ান কাপ উইনার্স কাপ এশিয়ান ফুটবল কনফেডারেশন কর্তৃক পরিচালিত এশিয়ান কাপ উইনার্স কাপ প্রতিযোগিতার দ্বিতীয় আসর। জাপানের নিসান ফুটবল ক্লাব এই আসরে চ্যাম্পিয়ন হয়েছিল।
 প্রত্যাহার
নবী বরলারু নম পিল্লাইকালুককু

নবী বরলারু নম পিল্লাইকালুককু (, ) একটি তামিল ভাষার শিশুদের সীরাতগ্রন্থ। বইটিতে ইসলাম ধর্মের শেষ নবী মুহাম্মদের জীবনী শিশুদের উপযোগী সহজ ভাষায় বর্ণনা করা হয়েছে। বইটি নবী মুহাম্মদের জীবনের গুরুত্বপূর্ণ ঘটনা ও শিক্ষা ছোটদের বোধগম্য করার উদ্দেশ্যে রচিত। বইটি ভারতের চেন্নাইয়ের তামিলনাড়ুর ইসলামিক ফাউন্ডেশন ট্রাস্ট থেকে ২০১৩ সালের ডিসেম্বর মাসে প্রকাশ করা হয়েছে। বইটি বিস্তারিতভাবে বর্ণনায় ১৭৬ পৃষ্ঠায় লেখা হয়েছে এবং বইয়ের আইএসবিএন নাম্বার হলো ৯৭৮৮১২৩২০২৭১৬। বইটি তামিলদের মুসলিম শিক্ষাপ্রতিষ্ঠানের সিলেবাসের অন্তর্ভুক্ত রয়েছে।
বইটি আদিরাই আহমেদ নামক তামিল লেখক রচনা করেছেন। তিনি তামিল ভাষায় শিশুদের জন্য ইসলামিক সাহিত্য রচনায় অবদান রেখেছেন। বইটিতে নবী মুহাম্মদের জীবনের প্রধান অধ্যায়গুলো সহজ ও বর্ণনামূলকভাবে উপস্থাপন করা হয়েছে। নবীর জন্ম ও বংশপরিচয় সাবলীল ভাষায় বর্ণনা দিয়ে বইটি শুরু করা হয়েছে। এরপরে নবীর শৈশব ও কৈশোর বর্ণনা করা হয়েছে। নবী কিভাবে মক্কা থেকে মদিনায় গেলো এবং নবুয়তের ইতিহাস লেখা হয়েছে। মক্কা ও মদিনা সময়কালে রাসূলের উত্থান ও মদিনার রাজত্ব সাহিত্যের ভাষায় আলোকপাত করা হয়েছে। এরপরে রাসূলের নেতৃত্বে বিভিন্ন স্থানে ইসলামের প্রতিষ্ঠা ও যুদ্ধের বর্ণনা দেওয়া হয়েছে। সবশেষে রাসূলের বিদায় হজ্জের উপদেশ ও রাসূলের ইন্তেকালের ঘটনা দিয়ে বইয়ের সমাপ্তি টানা হয়েছে।
এই বইটি শিশুদের জন্য নবী মুহাম্মদের জীবনী শেখার একটি সহজপাঠ্য গ্রন্থ হিসেবে পরিচিত। এটি বিভিন্ন মাদ্রাসা ও ইসলামি শিক্ষা প্রতিষ্ঠানগুলিতে শিশুদের ইসলামি শিক্ষা উপকরণ হিসেবে ব্যবহৃত হয়। কিছু বিদ্যালয়ে বইটি সিলেবাসের অন্তর্ভুক্ত হিসাবেও পাঠদান করা হয়। বইটি ব্যাপকভাবে তামিল মুসলিম জনগোষ্ঠীদের মধ্যে জনপ্রিয়তা পেয়েছে এবং সাহিত্যিক মানদণ্ডে বইটি ভারতের নানা অঞ্চলের মুসলমানদের মধ্যে স্বীকৃতি পেয়েছে।
সৈয়দ শাহ কাজেম কিরমানে

সৈয়দ শাহ কাজেম কিরমানে (; জন্ম: ২৫ অক্টোবর ১৯৯৮) একজন বাংলাদেশি পেশাদার ফুটবলার যিনি বাংলাদেশ প্রিমিয়ার লিগের বাংলাদেশ পুলিশ ক্লাব এবং বাংলাদেশ জাতীয় দলের হয়ে মিডফিল্ডার হিসেবে খেলেন।
কাজেম ১৯৯৮ সালের ২৫ অক্টোবর ঢাকা, বাংলাদেশে জন্মগ্রহণ করেন। তাঁর পিতা হালিম শাহ একজন প্রথম শ্রেণির ক্রিকেটার ছিলেন। কাজেম সাত বছর বয়সে কানাডা চলে যান, যেখানে তিনি এডমন্টনের লিলিয়ান ওসবার্ন হাই স্কুলে পড়াশোনা করেন।
২০১৭ সালে ভর্তি হওয়ার পর কাজেম অ্যালবার্টা বিশ্ববিদ্যালয়ের ফুটবল দলের প্রতিনিধিত্ব করতে শুরু করেন। তার প্রথম দুই মৌসুমে তিনি মোট ১৩টি ম্যাচে অংশ নেন এবং মাত্র ২টি ম্যাচে শুরুর একাদশে খেলেন। ২০১৯ সালের ২৩ আগস্ট তিনি লেথব্রিজ বিশ্ববিদ্যালয়ের বিপক্ষে ২–১ গোলের জয়ে নিজের প্রথম গোলটি করেন। একই মৌসুমে তিনি ১১টি ম্যাচে অংশগ্রহণ করে দলের পক্ষে আরও দুটি গোল করেন। ২০২১ সালে স্নাতক সম্পন্ন করার পর তিনি বাংলাদেশের কয়েকটি পেশাদার ক্লাব থেকে প্রস্তাব পান।
২০২১ সালে, কাজেম বাংলাদেশ প্রিমিয়ার লীগে খেলা ক্লাব সাইফ স্পোর্টিং ক্লাবের ট্রায়ালে অংশ নিয়ে সফল হন, তবে পাসপোর্ট সমস্যার কারণে তিনি ক্লাবে যোগ দিতে পারেননি।
২০২২ সালের অক্টোবর মাসে কাজেম বাংলাদেশ প্রিমিয়ার লীগ ক্লাব বাংলাদেশ পুলিশ এফসিতে যোগ দেন। ১৬ নভেম্বর ২০২২ তারিখে তিনি ২০২২–২৩ স্বাধীনতা কাপে রহমতগঞ্জ এমএফএসের বিপক্ষে ক্লাবের হয়ে প্রতিযোগিতামূলক অভিষেক করেন। ২৪ নভেম্বর, তিনি শেখ জামাল ধানমন্ডি ক্লাবের বিপক্ষে ৪–৩ ব্যবধানে জয়ে তার প্রথম পেশাদার গোলটি করেন। কাজেম ২২ ডিসেম্বর মোহামেডান স্পোর্টিং ক্লাবের বিপক্ষে লীগের ম্যাচে অভিষেক করেন। ২০২৩ সালের ২০ মে তিনি এএফসি উত্তরার বিপক্ষে ৭–০ ব্যবধানে জয়ে তার প্রথম লীগ গোলটি করেন।
২০২৩ সালের নভেম্বর মাসে, কাজেমকে ২০২৬ ফিফা বিশ্বকাপ বাছাইপর্বের জন্য বাংলাদেশ জাতীয় দলের ৩০ জনের প্রাথমিক দলে অন্তর্ভুক্ত করা হয়। তবে ২ নভেম্বর শেখ জামালের বিপক্ষে ম্যাচে খেলার সময় তিনি হ্যামস্ট্রিং ইনজুরিতে আক্রান্ত হন, যার কারণে তিনি প্রায় দুই সপ্তাহ মাঠের বাইরে ছিলেন।
২০২৪ সালের ১১ জুন, কাতারের খলিফা আন্তর্জাতিক স্টেডিয়ামে লেবাননের বিপক্ষে বিশ্বকাপ বাছাইপর্বের ম্যাচে কাজেম বাংলাদেশের জাতীয় দলে অভিষেক করেন। তিনি ম্যাচের ৭৭তম মিনিটে শেখ মোরসালিনের পরিবর্তে মাঠে নামেন। ম্যাচটি ৪–০ ব্যবধানে লেবাননের জয়ে শেষ হয়।
"পরিসংখ্যান হালনাগাদ: ২৭ মে ২০২৫ পর্যন্ত।"
"পরিসংখ্যান হালনাগাদ: ১০ জুন ২০২৫ পর্যন্ত।"
ইউক্রেনের জাতীয় সংগীত

ইউক্রেনের জাতীয় সংগীত — যা সাধারণত এর প্রথম পঙ্‌ক্তি "শাচ এঁন উমারলা ইউক্রেনি ই স্লাভা, ই ভলিয়া" নামে পরিচিত। এবং এর মূল শিরোনাম ছিল "শাচ এঁন উমারলা ইউক্রাইনা", এটি ইউক্রেন রাষ্ট্রের অন্যতম প্রতীক।
এই গানের কথায় দেশপ্রেম প্রকাশ পায়। "শাচ এঁন উমারলা ইউক্রেনি" গানটির প্রথম স্তবক ও কোরাসের সামান্য পরিবর্তিত সংস্করণ, যা ১৮৬২ সালে গবেষক পাভলো চুবিনস্কি, রচনা করেন। ১৮৬৩ সালে, সুরকার ও ক্যাথলিক পুরোহিত মিখাইলো ভার্বিত্সকি, চুবিনস্কির রচনার সুর করেন। এই গানটি প্রথম জনসমক্ষে পরিবেশনা হয় ১৮৬৪ সালে লভিভ শহরের "রাস্কা বেসিদা থিয়েটারে" প্রথম পরিবেশিত হয় ।
১৮৬৫ সালে, এই গানটি পোল্যান্ডের Przemyśl শহরে তারাস শেভচেঙ্কোকে স্মরণ করে একটি অনুষ্ঠানে পরিবেশিত হয়। এই ঐতিহাসিক ঘটনা পরবর্তীতে ইউক্রেনের জাতীয় সঙ্গীত দিবসের ভিত্তি হয়ে ওঠে, যা প্রতি বছর ১০ই মার্চ পালিত হয়।
২০শ শতকের প্রথমার্ধে, রাশিয়া, পোল্যান্ড ও অস্ট্রেলিয়া অঞ্চল থেকে স্বাধীনতা অর্জনের ব্যর্থ প্রচেষ্টার সময়, এই গানটি ইউক্রেন, পশ্চিম ইউক্রেন, এবং Carpatho-Ukraine–এর জাতীয় সঙ্গীত ছিল। সোভিয়েত ইউনিয়ন থেকে ইউক্রেনের বিচ্ছেদের পর জাতীয় সঙ্গীত নির্বাচনের জন্য প্রতিযোগিতা হয়, যার একটি গান ছিল "" — ইউক্রেনীয় লেখক ও অভিনেতা মাইকোলা ভরোনির রচনায়। "Shche ne vmerla Ukrainy" ১৯৯২ সালের ১৫ জানুয়ারি আনুষ্ঠানিকভাবে ভেরকোভনা রাদা— ইউক্রেনের পার্লামেন্ট গ্রহণ করে। ২০০৩ সালের ৬ মার্চ রাষ্ট্রীয় সঙ্গীত হিসেবে গানটি আইন অনুযায়ী আনুষ্ঠানিকভাবে গৃহীত হয়।
ইহোর কোব্রিন

ইহোর দিমিত্রোভিচ কোব্রিন ( ; ২ ফেব্রুয়ারি ১৯৫১ - ১০ ডিসেম্বর ২০২৩) ছিলেন একজন ইউক্রেনীয় চলচ্চিত্র পরিচালক এবং অ্যানিমেটর। তিনি ২০০৮ সালে ইউক্রেনের সম্মানিত শিল্পকর্মী এবং ১৯৮৯ সালে তারাস শেভচেঙ্কো জাতীয় পুরস্কার পান।
ইউক্রেনীয় শহর লভিভে তার জন্ম হয় ২ ফেব্রুয়ারি ১৯৫১-এ। তিনি ১৯৭৩ সালে লভিভ বিশ্ববিদ্যালয় থেকে ডিগ্রি অর্জন করেন। তিনি ১৯৮১ সালে কিয়েভ জাতীয় আই কে কার্পেনকো-কারি থিয়েটার, সিনেমা এবং টেলিভিশন বিশ্ববিদ্যালয় থেকে চলচ্চিত্র ও টেলিভিশন পরিচালক হিসেবে ডিগ্রি অর্জন করেন। তিনি ১৯৮২ সাল থেকে উক্রটেলিফিল্ম স্টুডিওতে কর্মরত। ১৯৯২ সাল থেকে টেলিকন স্টুডিওর প্রতিষ্ঠাতা এবং পরিচালক। 
কোব্রিন যখন চেরনোবিল পারমাণবিক বিদ্যুৎ কেন্দ্রের বিপর্যয়ের ফলে সৃষ্ট ক্ষতি মোকাবেলা শুরু করেন, তখন থেকেই ""চেরনোবিল: টু কালারস অফ টাইম"" তথ্যচিত্রের ধারাবাহিকের চিত্রগ্রহণ শুরু হয়। উল্লেখযোগ্যভাবে, কোব্রিন ১৯৮৫ সালে শিশুতোষ চলচ্চিত্র "গারবুজিয়ানিতে অলৌকিক ঘটনা" পরিচালনা করেন। তাদের মধ্যে দুিটি হল "মারিয়া" (১৯৮৮) এবং "ইউক্রেন সুখের গান গায়" (১৯৮৭)। 
কোব্রিন ২০২৩ সালের ১০ ডিসেম্বর বাহাত্তর বছর বয়সে মারা যান। তার একজন সহকর্মী স্টেলা ক্লোমিনস্কায়া তার মৃত্যুর খবরটি নিশ্চিত করেন। 
২০১৮ সালের এক সাক্ষাৎকারে কোব্রিন বলেছিলেন যে রাজনীতিতে বন্ধুর পরিবর্তে মিত্র থাকে, এবং আমাদের রাজনীতিতে তা বোঝা সম্ভব নয়। তারা জানত না যে যারা রেডদের বিরোধিতা করেছিল তারা সবাই অস্থায়ী প্রতিপক্ষ নয় বরং মিত্র ছিল। এই কারণে, শ্বেতাঙ্গ মানুষ - ডেনিকিনের স্বেচ্ছাসেবক বাহিনী, কোলচাক এবং সাধারণভাবে স্বর্ণ সন্ধানীরা - তাদের ভিন্ন রাজনৈতিক মতাদর্শ সত্ত্বেও তাদের মধ্যে কিছু মিল ছিল: তারা বলশেভিকবাদের বিরোধিতা করেছিল। তিনি আরও বলেন যে, ইতিহাসবিদদের ইতিহাস অধ্যয়ন করা উচিত, আর রাজনীতিবিদদের রাজনীতি অধ্যয়ন করা উচিত। 
কোব্রিন ২০২০ সালের এক সাক্ষাৎকারে বলেছিলেন যে, বাস্তবে তার জন্য একাধিক দ্বন্দ্ব ছিল। তারা এটিকে মহান দেশপ্রেমিক যুদ্ধ হিসেবে উল্লেখ করে যা জনগণ লড়েছিল কারণ এই সংঘাতই তাদেরকে দ্বিতীয় বিশ্বযুদ্ধ থেকে আলাদা করেছিল এবং স্ট্যালিনবাদী একনায়কতন্ত্রের সাথে লড়েছিল। বাস্তবে, মহান দেশপ্রেমিক যুদ্ধে জনগণ জয়লাভ করেছিল, যখন স্ট্যালিন তার দ্বিতীয় বিশ্বযুদ্ধে হেরে গিয়েছিলেন। "১৯৪১" নির্মাণের মুহূর্ত থেকেই এটা স্পষ্ট হয়ে ওঠে যে কমিউনিস্ট সোভিয়েত ইউনিয়ন এবং নাৎসি জার্মানি ছিল দ্বিতীয় বিশ্বযুদ্ধের সূচনাকারী দুইটি শাসনব্যবস্থা। এছাড়াও, উভয় ব্যবস্থাই বিশ্বব্যাপী আধিপত্য বিস্তারের জন্য প্রতিযোগিতা করেছিল। 
কোব্রিনের কর্মজীবন জুড়ে, তিনি বেশ কয়েকটি চলচ্চিত্র নির্মাণ করেছেন:
ত্রিশ বছরেরও বেশি সময় ধরে সিনেমাটোগ্রাফিতে দক্ষতার সাথে, কোব্রিন দশটিরও বেশি ধারাবাহিক এবং চলচ্চিত্র তৈরি করেছেন এবং উল্লেখযোগ্য অবদান রেখেছেন, যার জন্য তিনি বেশ কয়েকটি সম্মাননা জিতেছেন। ১৯৩২-১৯৩৩ সালের হলোডোমোরের ৭৫তম বার্ষিকীতে ইউক্রেনীয় জনগণের গণহত্যার শিকারদের সম্মানে তাঁর গুরুত্বপূর্ণ ব্যক্তিগত অবদানের জন্য, সেইসাথে হলোডোমোর সম্পর্কে সত্য প্রকাশের লক্ষ্যে তাঁর তপস্বী কর্মকাণ্ডের জন্য, পরিচালককে ২০০৮ সালে ইউক্রেনের সম্মানিত শিল্পকর্মী হিসেবে মনোনীত করা হয়েছিল। তিনি যুগোস্লাভিয়া, শিকাগো এবং হিউস্টনে অনুষ্ঠিত আন্তর্জাতিক চলচ্চিত্র উৎসবে পুরস্কার জিতেছেন। কোব্রিনকে নিম্নলিখিত সদস্যপদ এবং পুরস্কার দেওয়া হয়েছে:
মুহাম্মাদ ও তার উত্তরসূরিগণ

মুহাম্মাদ ও তার উত্তরসূরিগণ () হলো মার্কিন লেখক ওয়াশিংটন আরভিং রচিত একটি গ্রন্থ। তিনি এটি স্পেনে রচনা করেন এবং এটি যুক্তরাষ্ট্র ও ইংল্যান্ডে একযোগে ১৮৪৯ সালে প্রকাশিত হয়। বইটি—যেমন শিরোনাম থেকে বোঝা যায়—নবী মুহাম্মদের জীবন এবং তাঁর উত্তরসূরিদের ইতিহাস তুলে ধরে। বইটি ওয়াশিংটন আরভিং তাঁর জীবনের শেষ পর্যায়ে লিখেছিলেন। এটি মূলত দুটি ভাগে বিভক্ত করেছেন, প্রথম অংশে নবী মুহাম্মদের জীবন, তার ব্যক্তিত্ব, ইসলাম ধর্মের প্রাথমিক বিকাশ এবং মক্কা ও মদিনার গুরুত্বপূর্ণ ঘটনাগুলো বিশ্লেষণ করে। দ্বিতীয় অংশে চার খলিফা (আবু বকর, উমর, উসমান, আলী) এর শাসনামলের ঘটনাপ্রবাহ বর্ণনা করে, যেখানে ইসলামি সাম্রাজ্যের দ্রুত সম্প্রসারণ এবং রাজনৈতিক জটিলতার বিবরণ দিয়েছেন।
আরভিং তার ভূমিকায় বইটি লেখার কারণ ব্যাখ্যা করেছেন। তিনি উল্লেখ করেন যে মাদ্রিদে অবস্থানকালে তিনি আরবদের স্পেনে শাসন নিয়ে কয়েকটি গ্রন্থ রচনা করেছিলেন, এবং তিনি মনে করেছিলেন যে সেই গবেষণাগুলোর প্রারম্ভে ইসলামী বিশ্বাসের প্রতিষ্ঠাতা এবং আরব বিজয়ের প্রথম প্রেরণাদাতার জীবনী উপস্থাপন করা তাঁর কর্তব্য। বইটি মোট ৩৯টি অধ্যায়ে বিভক্ত, যেখানে প্রতিটি অধ্যায়ে কয়েকটি করে উপ-অধ্যায় রয়েছে। প্রতিটি উপ-অধ্যায়ে একটি ঘটনা বা একাধিক ঘটনার বিশদ বর্ণনা রয়েছে, যা অন্যান্য অধ্যায়ের সঙ্গে সম্পর্কিত বা স্বতন্ত্র হতে পারে।
বইটি আরবিতে অনুবাদ করেছেন হানি ইয়াহিয়া নাসরি, যিনি মূল শিরোনাম রেখে এর নাম দিয়েছেন "মুহাম্মদ সাল্লাল্লাহু আলাইহি ওয়া সাল্লাম ও তার উত্তরসূরিগণ"। বইটি মরক্কোর শহর কাসাব্লাঙ্কার আল-সাংস্কৃতিক কেন্দ্র প্রকাশ করেন। এছাড়াও ড. আলি হুসাইন খারবুতলি কায়রো দার আল-মারিফ প্রকাশনা থেকে ১৯৬০ সালে গ্রন্থটি অনুবাদ ও টীকা করেছেন, তিনি বইটির নাম দিয়েছিলেন "মুহাম্মদের জীবন"।
মুরশিদুল মুহতার ইলা খাসায়িসিল মুহতার

মুরশিদুল মুহতার ইলা খাসায়িসিল মুহতার () হলো একটি গ্রন্থ, যেখানে নবী মুহাম্মদের বিশেষ বৈশিষ্ট্য ও গুণাবলি অত্যন্ত সঠিক ও নির্ভুলভাবে বর্ণনা করা হয়েছে। এতে জাহিরি ও বাতিনী উভয় ধরনের আলেমদের বাণীর উপর নির্ভর করা হয়েছে। গ্রন্থকার মুহাম্মদ বিন আলি বিন তুলুন আস-সালেহি আল-হানাফি আদ-দিমিশকি এই গ্রন্থে জালালুদ্দিন সিউতি-এর ‘‘আনমুজাজুল লাবিব ফি খাসায়েসিল হাবিব’’ গ্রন্থটি সংক্ষিপ্ত করেছেন। পাশাপাশি তিনি কাদি আল-কুদাহ আল-খাইদারী আশ-শাফেয়ীর ‘‘"আল-লাফজুল মুখরাম লি খাসায়েসিন নবী সাল্লাল্লাহু আলাইহি ওয়া সাল্লাম’"’, জালাল বিন আল-বালকিনীর ‘‘"আল-ই’লাম বি খাসায়েসিন নবী সাল্লাল্লাহু আলাইহি ওয়া সাল্লাম"’’ এবং ইবনুল মুলক্বিন-এর ‘‘"গায়াতুস সুল ফি খাসায়েসির রাসূল সাল্লাল্লাহু আলাইহি ওয়া সাল্লাম"’’ গ্রন্থগুলোর সারসংক্ষেপ করেছেন। তিনি এটিকে একটি ভূমিকাসহ আটটি অধ্যায়ে বিন্যস্ত করেছেন।
এটি নবী মুহাম্মদের অনন্য বৈশিষ্ট্য ও গুণাবলি নিয়ে লেখা একটি ইসলামী গ্রন্থ। বইটি নবীর এমনসব বৈশিষ্ট্য নিয়ে আলোচনা করে যা তাকে অন্য সব নবী ও মানবজাতির থেকে আলাদা করেছে। বইটি লিখেছেন মুহাম্মদ ইবন আলি আদ-দিমিশকি, তিনি ১৫শ শতকের একজন প্রসিদ্ধ হানাফি ফকীহ ও ইতিহাসবিদ ছিলেন, যিনি দামেস্কে জন্মগ্রহণ করেন। তাই বলা যায় বইটি ১৫শ শতকে লেখা হয়েছিলো। বইটিতে নবীর শারীরিক, আধ্যাত্মিক এবং আইনগত বিশেষত্বগুলো উল্লেখ করা হয়েছে।
লেখকের পরবর্তী সময়ে অনেক বড় বড় আলেমদের গ্রন্থ থেকে তথ্যসংগ্রহ ও সংক্ষিপ্তসার করেছেন। যেমন: জালালুদ্দিন সিউতি "আনমুজাজুল লাবিব ফি খাসায়েসিল হাবিব" লিখেছেন, খাইদারী আশ-শাফেয়ী "আল-লাফজুল মুখরাম" লিখেছেন। ইবনুল মুলক্বিন"গায়াতুস সুল ফি খাসায়েসির রাসূল" লিখেছেন। আধুনিক যুগে এই বইটির একটি গুরুত্বপূর্ণ সম্পাদিত সংস্করণ বের করেছেন আহমদ ফারিদ আল-মুজাইদি, যা দারুল কুতুব আল-ইলমিয়্যাহ থেকে প্রকাশিত হয়েছে।
গোল্ডেন জাইগা

"গোল্ডেন জাইগা" ( ) হল একটি ইউক্রেনীয় জাতীয় চলচ্চিত্র পুরস্কার যা ইউক্রেনীয় চলচ্চিত্রের উন্নয়নের লক্ষ্যে পেশাদার সাফল্যের জন্য দেওয়া হয়। এটি ২০১৭ সালে ইউক্রেনীয় ফিল্ম একাডেমি দ্বারা প্রতিষ্ঠিত হয়েছিল। প্রথম পুরস্কারের অনুষ্ঠানটি ২০ এপ্রিল, ২০১৭ তারিখে "ফেয়ারমন্ট গ্র্যান্ড হোটেল কিয়েভ"-এ অনুষ্ঠিত হয়।
প্রথম জাতীয় চলচ্চিত্র পুরস্কারের জন্য চলচ্চিত্র জমা দেওয়ার সময়কাল ছিল ২০ ফেব্রুয়ারি থেকে ২০ মার্চ, ২০১৭ পর্যন্ত। ২০১৬ সালে মুক্তি পাওয়া চলচ্চিত্রগুলো (১ জানুয়ারি থেকে ৩১ ডিসেম্বর পর্যন্ত) নির্বাচন প্রক্রিয়ায় অংশগ্রহণের জন্য গৃহীত হয়েছিল। প্রথম জাতীয় চলচ্চিত্র পুরস্কারের প্রতিযোগিতায় অংশগ্রহণকারী চলচ্চিত্রের পূর্ণাঙ্গ তালিকায় (দীর্ঘ তালিকা) ছিল ৫৪টি: এর মধ্যে ১২টি পূর্ণদৈর্ঘ্য পূর্ণদৈর্ঘ্য চলচ্চিত্র, ১৫টি স্বল্পদৈর্ঘ্য পূর্ণদৈর্ঘ্য চলচ্চিত্র, ১৯টি তথ্যচিত্র এবং ৮টি অ্যানিমেটেড চলচ্চিত্র।
চলচ্চিত্র একাডেমির সকল সদস্য প্রথম জাতীয় চলচ্চিত্র পুরস্কারের বিজয়ীদের তিন-পর্যায়ের ভোটের মাধ্যমে নির্বাচিত করেছিলেন। বর্তমানে, চলচ্চিত্র পুরস্কারের বিজয়ীদের নাম ইউক্রেনীয় চলচ্চিত্র একাডেমির সদস্যদের দুই-পর্যায়ের ভোটের মাধ্যমে নির্ধারিত হয়।
৩ এপ্রিল, ২০১৭ তারিখে, ফিল্ম একাডেমি বোর্ড প্রথম জাতীয় চলচ্চিত্র পুরস্কারের জন্য ১৭টি মনোনীয়নের একটি সংক্ষিপ্ত তালিকা প্রকাশ করে। 
বর্তমানে গোল্ডেন জাইগা পুরস্কার নিম্নলিখিত ২২টি বিভাগে (২০২০) প্রদান করা হয়:
জাতীয় চলচ্চিত্র পুরস্কারের প্রধান প্রতীক হল "গোল্ডেন জাইগা" মূর্তি, যা ইউক্রেনীয় সিনেমার দ্রুত এবং নিরলস বিকাশের প্রতীক ( ukr. дзиґа – লাটিম (খেলনা) )। এছাড়াও, শিরোনামটি অসামান্য চিত্রগ্রাহক ডিজিগা ভার্টভের সৃজনশীল উত্তরাধিকারের স্মরণ করিয়ে দেয় এবং এটি তার প্রতি এক ধরনের শ্রদ্ধাঞ্জলি। ডিজিগা ভার্টভ ডেভিড অ্যাবেলোভিচ কাউফম্যানের একটি শৈল্পিক নাম। ডিএ কাউফম্যান, ১৮৯৬ সালে বিয়ালিস্টকে জন্মগ্রহণ করেন, ১৯৫৪ সালে মস্কোতে মারা যান। তিনি একজন অগ্রণী এবং বিখ্যাত চলচ্চিত্র তথ্যচিত্রকার হয়ে ওঠেন, যার ১৯২৯ সালে নির্মিত ""ম্যান উইথ আ মুভি ক্যামেরা" "কে ব্রিটিশ ম্যাগাজিন " সাইট অ্যান্ড সাউন্ড " দ্বারা সর্বকালের সেরা তথ্যচিত্র হিসেবে প্রশংসিত হয়েছিল। 
এই পুরস্কারের শিরোনামের স্রষ্টা হলেন মিডিয়া গ্রুপ ইউক্রেনের কৌশলগত বিপণনের পরিচালক ওলগা জাখারোভা।
এই মূর্তিটি ইউক্রেনীয় শিল্পী নজর বিলিক দ্বারা নকশা করা হয়েছিল, যিনি "গোল্ডেন জাইগা" বর্ণনা করেছিলেন এভাবে: "রচনার মূল উপাদান হল চলচ্চিত্র দিয়ে তৈরি একটি ফ্রেম, একটি সোনালী চতুর্ভুজ যা গতিশীলভাবে ঘোরে, যা সিনেমাটোগ্রাফির প্রতিনিধিত্ব করে। আকৃতিতে, মূর্তিটি একটি ঘূর্ণিঝড়, আগুন, একটি বংশের মতো, যার সবই হল জাতীয় চলচ্চিত্রের বিকাশ এবং পুনর্নবীকরণের প্রতীক।"
লিওনিড ক্যান্টার

লিওনিড কান্টার (ইউক্রেনীয়: Леонід Кантер; জুলাই ২৭, ১৯৮১ - জুন ৪, ২০১৮) ছিলেন একজন ইউক্রেনীয় তথ্যচিত্র নির্মাতা, লেখক এবং সাংস্কৃতিক কর্মী। তিনি রুশ-ইউক্রেনীয় যুদ্ধের ঘটনাবলী নিয়ে নির্মিত চলচ্চিত্র এবং উত্তর ইউক্রেনের ওবিরক শিল্প গ্রাম সহ-প্রতিষ্ঠার কারণে বেশ পরিচিত ছিলেন। 
কিয়েভে জন্মগ্রহণকারী ক্যান্টার ১৯৯৮ সালে কিয়েভ ন্যাচারাল সায়েন্স লাইসিয়াম নং ১৪৫ থেকে স্নাতক ডিগ্রি অর্জন করেন এবং পরে কিয়েভ জাতীয় আইকে কার্পেনকো-কারি থিয়েটার, সিনেমা এবং টেলিভিশন বিশ্ববিদ্যালয়ে পড়াশোনা করেন। 
২০০৩ সালে, তিনি একটি স্বাধীন চলচ্চিত্র স্টুডিও লিজার্ড ফিল্মস প্রতিষ্ঠা করেন যেখানে তিনি ৫০টিরও বেশি স্বল্পদৈর্ঘ্য চলচ্চিত্র এবং বেশ কয়েকটি পূর্ণদৈর্ঘ্য তথ্যচিত্র পরিচালনা করেন। ২০০৭ সালে, তিনি চেরনিহিভে শিল্পী এবং সাংস্কৃতিক অনুষ্ঠানের জন্য একটি স্থান, ওবিরক শিল্প গ্রাম প্রতিষ্ঠা করেন। 
২০১৪ সালে, তিনি "ওয়ার অ্যাট আওয়ার ওন এক্সপেন্স" নামে একটি তথ্যচিত্রের সহ-পরিচালনা করেন, যা ইউক্রেনের ন্যাশনাল গার্ডের সৈন্যদের অভিজ্ঞতা এবং অপর্যাপ্ত ব্যবস্থা তুলে ধরে। তথ্যচিত্র তৈরির সময়, ক্যান্টার ন্যাশনাল গার্ডের দ্বিতীয় ব্যাটালিয়নের একজন স্বেচ্ছাসেবক হিসেবে তালিকাভুক্ত ছিলেন। পরে, তিনি সামরিক চাকরি ছেড়ে দেন এবং তথ্যচিত্র নির্মাণে মনোনিবেশ করার সিদ্ধান্ত নেন। এরপর আসে তার নতুন কাজ- 'দ্য ইউক্রেনীয়' (২০১৫), যেখানে ডোনেটস্ক বিমানবন্দর রক্ষাকারী স্বেচ্ছাসেবক যোদ্ধাদের চিত্রিত করা হয়েছে। তথ্যচিত্রটিতে বিমানবন্দরে যুদ্ধের বিস্তৃত ফুটেজ এবং ইউক্রেনীয় স্বেচ্ছাসেবক কর্পসের সৈন্যদের সাক্ষ্য দেখানো হয়েছে। তার শেষ ছবি, মিথ (২০১৮), যা ইভান ইয়াসনির সাথে সহ-পরিচালনা করা হয়েছিল, এটি ইউক্রেনীয় অপেরা গায়ক ভ্যাসিল স্লিপাকের জীবন কাহিনী বর্ণনা করে, যিনি ফ্রান্সে তার কর্মজীবন ছেড়ে ইউক্রেনীয় সেনাবাহিনীতে স্বেচ্ছাসেবক হিসেবে যোগদান করেছিলেন এবং দোনবাসের যুদ্ধে নিহত হন। 
৪ জুন, ২০১৮ তারিখে, ক্যান্টারকে মাথায় গুলিবিদ্ধ অবস্থায় ওবিরোকে পাওয়া যায়। ঘটনাস্থলে পাওয়া একটি চিরকুটের উদ্ধৃতি দিয়ে কর্তৃপক্ষ তার মৃত্যুকে আত্মহত্যা বলে ঘোষণা করেছে। মৃত্যুর সময় তিনি তার স্ত্রী এবং তিন সন্তানকে রেখে গেছেন।
দ্য ডিস্ট্যান্ট বার্কিং অফ ডগস

দ্য ডিস্ট্যান্ট বার্কিং অফ ডগস ( ) হল মনিকা হেলস্ট্রোম প্রযোজিত এবং সাইমন লেরেং উইলমন্ট পরিচালিত ২০১৭ সালের একটি তথ্যচিত্র । মারিউপোলের কাছে হনুটোভে প্রেক্ষাপটে নির্মিত এই চলচ্চিত্রটি দোনবাস যুদ্ধের সময় এক বছর ধরে ১০ বছর বয়সী ইউক্রেনীয় বালক ওলেগের জীবনকে অনুসরণ করে। ওলেগের দৃষ্টিকোণ থেকে, ছবিটি যুদ্ধক্ষেত্রে বেড়ে ওঠার অর্থ কী তা তুলে ধরে।
ছবিটি ২০১৭ সালের আন্তর্জাতিক তথ্যচিত্র উৎসব আমস্টারডামে প্রকাশিত হয়েছিল, যেখানে এটি প্রথম উপস্থিতির জন্য আইডিএফএ প্রতিযোগিতা জিতেছিল। 
২০২২ সালে পূর্ণ মাত্রার রাশিয়ান আক্রমণের পর চলচ্চিত্রে দেখানো পরিবারটি পালিয়ে যায়।
ছবিটি পূর্ব ইউক্রেনের যুদ্ধের সম্মুখ সারির প্রেক্ষাপটে তৈরি। এই চলচ্চিত্রটি ১০ বছর বয়সী ইউক্রেনীয় বালক ওলেগ (ওলেহ)-এর এক বছর ধরে জীবনকে অনুসরণ করে, যেখানে যুদ্ধের চাপের মধ্যে তার শিশুসুলভতা ধীরে ধীরে ক্ষয় হতে দেখা যায়। ওলেগ তার প্রিয় দাদী আলেকজান্দ্রার (ওলেকসান্দ্রা) সাথে ডোনেটস্ক ওব্লাস্টের ছোট গ্রামে হনুটোভে থাকেন। অন্য কোনো জায়গা না থাকায়, ওলেগ এবং আলেকজান্দ্রা গ্রাম ছেড়ে অন্যদের চলে যাওয়ার দিকে তাকিয়ে থাকে। দিন যত যাচ্ছে তার জীবন ততই কঠিন হয়ে উঠছে, এবং যুদ্ধের কোনো শেষ দেখা যাচ্ছে না। 
রিভিউ অ্যাগ্রিগেটর রটেন টমেটোসে, ১৪টি পর্যালোচনার ভিত্তিতে ছবিটি ৯৩% অনুমোদন রেটিং পেয়েছে। 
""দ্য ডিস্ট্যান্ট বার্কিং অফ ডগস"" তথ্যচিত্র বিভাগে পিবডি পুরস্কার জিতেছে। এটি ২০১৯ সালের ৯১তম একাডেমি পুরস্কারের জন্য তথ্যচিত্র বিভাগে সংক্ষিপ্ত তালিকাভুক্ত ১৫টি ছবির মধ্যে একটি ছিল। এই তথ্যচিত্রটি ২০১৭ সালের আন্তর্জাতিক তথ্যচিত্র চলচ্চিত্র উৎসব আমস্টারডামে সেরা প্রথম উপস্থিতির জন্য পুরস্কার জিতেছে। এটি ২০১৮ সালের ৩১তম ইউরোপীয় চলচ্চিত্র পুরস্কারে সেরা তথ্যচিত্রের জন্য পাঁচটি মনোনয়নের মধ্যে একটি ছিল, যদিও পুরস্কার জেতেনি। ২০১৯ সালের জানুয়ারিতে "দ্য ডিস্ট্যান্ট বার্কিং অফ ডগস" সিনেমা আই অনার্সের পুরস্কার জিতেছে।
জুরি দত্ত

জুরি দত্ত একাধারে অনুবাদক, গল্পকার, প্রবন্ধ লেখক, সম্পাদক এবং সমালোচক।তিনি এ পর্যন্ত আঠটি বই প্রকাশিত করেছেন। তিনি তেজপুর বিশ্ববিদ্যালয়ের অসমিয়া বিভাগের প্রধান এবং সহকারী অধ্যাপিকা। তিনি ২০২২ সালে নারায়ণের "কছারেথি: আরায়া নারী" বই অনুবাদের জন্য সাহিত্য আকাদেমির অনুবাদ পুরস্কার পেয়েছে।
তিনি লখিমপুরের ঢাকুয়াখানা জেলার উজনি জলভারী গ্রামে জন্মগ্রহণ করেন। তাঁর বাবার নাম ছিলেন প্রয়াত লক্ষীনাথ দত্ত এবং মার নাম ছিলেন প্রয়াত কুঞ্জলতা দত্ত।
তিনি পশ্চিম ঢাকুয়াখানা উচ্চ মাধ্যমিক বিদ্যালয় থেকে তার স্কুল জীবন সম্পন্ন করেন। এরপর তিনি কটন কলেজ থেকে স্নাতক ডিগ্রি গ্রহণ করেন । তিনি তেজপুর বিশ্ববিদ্যালয় থেকে ১৯৯৮ সালে ইংরেজি বিষয়ে স্নাতকোত্তর ডিগ্রি অর্জন করেন। তিনি অসমিয়া বিষেয়ও স্নাতকোত্তর ডিগ্রি অর্জন করেন। তিনি ২০০৭ সালে রাজীব গান্ধী বিশ্ববিদ্যালয় থেকে পি.এইচ..ডি. ডিগ্রি পেয়েছেন।
তিনি বর্তমানে তেজপুর বিশ্ববিদ্যালয়ের অসমিয়া বিভাগের প্রধান অধ্যাপিকা।তাঁর পূর্বে তিনি রাজীব গান্ধী বিশ্ববিদ্যালয়ের অধ্যাপিকা হিসেবেও দায়িত্ব পালন করেছেন।
শেরিং থেন্ডুপ ভুটিয়া

শেরিং থেন্ডুপ ভুটিয়া (জন্ম ১৯৬৫) সিকিমের একজন ভারতীয় রাজনীতিবিদ। তিনি গিয়ালশিং জেলার ইয়োকসাম-তাশিডিং বিধানসভা কেন্দ্রের একজন বিধায়ক। তিনি সিকিম ক্রান্তিকারী মোর্চার প্রতিনিধিত্ব করছেন। তিনি ২০২৪ সালের সিকিম বিধানসভা নির্বাচনে জয়ী হন।
ভুটিয়া ইউকসোম তাশিডিং থেকে এসেছে। তার বাবার নাম তোপগে ভুটিয়া। তিনি ১৯৮৯ সালে উত্তরবঙ্গ বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন। তিনি একজন অবসরপ্রাপ্ত সরকারি কর্মচারী। তিনি বিএসি চোংরাং-এ ব্লক ডেভেলপমেন্ট অফিসার এবং ইউকসোম সাব ডিভিশনে সাব ডিভিশনাল ম্যাজিস্ট্রেট হিসেবে দায়িত্ব পালন করেন।
ভুটিয়া ২০২৪ সালের সিকিম বিধানসভা নির্বাচনে সিকিম ক্রান্তিকারী মোর্চার প্রতিনিধিত্ব করে ইয়োকসাম তাশিডিং বিধানসভা কেন্দ্র থেকে জয়ী হন। তিনি ৪,৮১২ ভোটের ব্যবধানে সিকিম ডেমোক্রেটিক ফ্রন্টের মিওয়াং গিয়াতসো ভুটিয়াকে পরাজিত করেছেন।
মিঠুন চক্রবর্তীর চলচ্চিত্র তালিকা

ভারতীয় অভিনেতা, টেলিভিশন ব্যক্তিত্ব এবং প্রযোজক মিঠুন চক্রবর্তীর সম্পূর্ণ চলচ্চিত্র তালিকা নিচে দেওয়া হল , যিনি হিন্দি সিনেমার পাশাপাশি বাংলা সিনেমাতেও কাজ করেন । তিনি পর্দায় বিভিন্ন চরিত্রে অভিনয় করেছেন এবং তার নৃত্য দক্ষতার জন্যও পরিচিত।
মিঠুন চক্রবর্তী অভিনীত অপ্রকাশিত চলচ্চিত্রগুলির তালিকা নিচে দেওয়া হল, যেখানে সঠিক কালানুক্রমিক ক্রমে রয়েছে। তার দীর্ঘ কর্মজীবনে, মিঠুন বেশ কিছু ছবিতে কাজ করেছেন যা কখনও মুক্তি পায়নি।
মো. হযরত আলী (অধ্যাপক)

মো. হযরত আলী (জন্ম: ৯ জুন ১৯৬৪) একজন বাংলাদেশী প্রকৌশলী এবং অধ্যাপক। তিনি বর্তমানে চট্টগ্রাম প্রকৌশল ও প্রযুক্তি বিশ্ববিদ্যালয়ের পুরকৌশল বিভাগের অধ্যাপক হিসেবে দায়িত্ব পালন করছেন। তিনি পূর্বে খুলনা প্রকৌশল ও প্রযুক্তি বিশ্ববিদ্যালয়ের অন্তর্বর্তীকালীন উপাচার্য হিসেবে দায়িত্ব পালন করেছেন।
মো. হযরত আলী ১৯৮৮ সালে তৎকালীন বিআইটি খুলনা (বর্তমান খুলনা প্রকৌশল ও প্রযুক্তি বিশ্ববিদ্যালয়) থেকে পুরকৌশল বিভাগে স্নাতক ডিগ্রি লাভ করেন। এরপর তিনি থাইল্যান্ডের এশিয়ান ইনস্টিটিউট অব টেকনোলজি থেকে পুরকৌশলে মাস্টার্স এবং মালয়েশিয়ার পুত্রা মালয়েশিয়া বিশ্ববিদ্যালয় থেকে পিএইচডি ডিগ্রি লাভ করেন।
মো. হযরত আলী ১৯৮৯ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট; তৎকালীন বিআইটি চট্টগ্রাম) পুরকৌশল বিভাগে প্রভাষক হিসেবে যুক্ত হন। এরপর ১৯৯৭ সালে সহকারী অধ্যাপক, ২০০১ সালে সহযোগী অধ্যাপক এবং ২০০৪ সালে পূর্ণ অধ্যাপক হিসেবে পদোন্নতি পান। এছাড়া তিনি মালয়েশিয়া প্রযুক্তি বিশ্ববিদ্যালয়ের পুরকৌশল অনুষদের চুক্তিভিত্তিক সহযোগী অধ্যাপক এবং কাসেল বিশ্ববিদ্যালয় ও আইএইচই ডেলফট ইনস্টিটিউট ফর ওয়াটার এডুকেশনের ভিজিটিং অধ্যাপক হিসেবেও কাজ করেছেন।
মো. হযর‍ত আলী ২০০৩ থেকে ২০০৫ এবং ২০১১ থেকে ২০১৩ সালে দুই দফায় চুয়েটের পুরকৌশল বিভাগের প্রধান হিসেবে দায়িত্ব পালন করেছেন। ২০১৩ থেকে ২০১৫ সাল পর্যন্ত তিনি চুয়েটের স্থাপত্য ও পরিকল্পনা অনুষদ এবং ২০১৫ থেকে ২০১৭ সাল পর্যন্ত পুরকৌশল অনুষদের ডিন হিসেবে দায়িত্ব পালন করেছেন। এছাড়া তিনি বাংলাদেশ মেরিটাইম বিশ্ববিদ্যালয়ের সিনেট সদস্য ছিলেন।
২০২৫ সালের এপ্রিল মাসে খুলনা প্রকৌশল ও প্রযুক্তি বিশ্ববিদ্যালয়ের (কুয়েট) শিক্ষার্থীদের আন্দোলন ও অনশনের পরিপ্রেক্ষিতে ২৫ এপ্রিল শিক্ষা মন্ত্রণালয় বিশ্ববিদ্যালয়ের তৎকালীন উপাচার্য মুহাম্মদ মাছুদ কামাল ও উপ-উপাচার্য শেখ শরীফুল আলমকে অব্যাহতি প্রদান করে। এরপর ১ মে মো. হযরত আলীকে পরবর্তী উপাচার্য নিয়োগের পূর্ব পর্যন্ত বিশ্ববিদ্যালয়ের অন্তর্বর্তীকালীন উপাচার্য হিসেবে ‘রুটিন দায়িত্বে’ নিয়োগ দেওয়া হয়। ৩ মার্চ তিনি অন্তর্বর্তীকালীন উপাচার্য পদে আনুষ্ঠানিকভাবে দায়িত্ব গ্রহণ করেন।
খুলনা প্রকৌশল ও প্রযুক্তি বিশ্ববিদ্যালয়ের অন্তর্বর্তীকালীন উপাচার্য হিসেবে যোগদানের পর বিশ্ববিদ্যালয়ের অচলাবস্থা নিরসনের লক্ষ্যে ৪ মে থেকে শ্রেণিকার্যক্রম শুরু করার ঘোষণা দিলেও, আন্দোলনকালীন শিক্ষার্থী কর্তৃক শিক্ষকদের লাঞ্ছনার অভিযোগে শিক্ষকরা কর্মবিরতি ডাকেন। ১২ মে তারিখে অভিযুক্ত শিক্ষার্থীদের বিরুদ্ধে কারণ দর্শানোর নোটিশ দেওয়া হয়। এই শিক্ষার্থীদের বিরুদ্ধে আন্দোলনকালীন বহিষ্কারাদেশ দেওয়া হলেও, আন্দোলনের চাপের মুখে সেই আদেশ প্রত্যাহার করা হয়েছিল। কারণ দর্শানোর নোটিশের বিরুদ্ধে শিক্ষার্থীরা প্রতিবাদ জানালে ১৮ মে থেকে শিক্ষকরা প্রশাসনিক কাজেও কর্মবিরতির ঘোষণা দেন। ১৯ মে থেকে শিক্ষকরা জড়িত শিক্ষার্থীদের শাস্তি নিশ্চিতে উপাচার্যের কার্যালয়ে অবস্থান নেন এবং ২১ মে অন্তর্বর্তীকালীন উপাচার্যের প্রতি অনাস্থা জানান এবং তার পদত্যাগ দাবি করেন। এর প্রেক্ষিতে ২২ মে হযরত আলী কুয়েটের অন্তর্বর্তীকালীন উপাচার্যের পদ থেকে পদত্যাগ করেন।
সুদেশ কুমার সুব্বা

সুদেশ কুমার সুব্বা হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৬,০৩৯ ভোট পেয়ে এসডিএফের টিকা রাম ছেত্রীকে পরাজিত করেন।
তিনি ১৯৯৮ সালে সিকিম সরকারি ডিগ্রি কলেজ থেকে স্নাতক ডিগ্রি অর্জন করেন।
এরুং তেনজিং লেপচা

এরুং তেনজিং লেপচা হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৯৬২৪টি ভোট পেয়ে জয়ী হন। ২০২৫ সালে তিনি সেরা ভারতীয় গোল্ডেন পার্সোনালিটিজ পুরস্কার ২০২৫ জিতেন।
তিনি ২০১৩ সালে দিল্লি বিশ্ববিদ্যালয় থেকে কলা বিভাগে স্নাতক ডিগ্রি অর্জন করেন।
মদন সিন্টুরি

মদন সিন্টুরি হলেন সিকিমের একজন ভারতীয় রাজনীতিবিদ। তিন সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৫৬৭৮ ভোট পেয়ে জয়ী হন।
রিক্সাল দর্জি ভুটিয়া

রিক্সাল দর্জি ভুটিয়া হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি সিকিম ডেমোক্রেটিক ফ্রন্টের প্রার্থী এবং প্রাক্তন ভারতীয় ফুটবল অধিনায়ক ভাইচুং ভুটিয়াকে ৮৩৫৮ ভোটে পরাজিত করেন।
তিনি ১৯৯৪ সালে উত্তরবঙ্গ বিশ্ববিদ্যালয় থেকে স্নাতক ডিগ্রি অর্জন করেন।
দি অ্যালার্ম

দি অ্যালার্ম হল ১৯৮১ সালে গঠিত রিল ভিত্তিক ওয়েলশ রক সঙ্গীতদল। ১৯৭৭ সালে প্রধান গায়ক মাইক পিটার্সের অধীনে দ্য টয়লেটস নামে পাঙ্ক সঙ্গীতদল হিসেবে গঠিত হলেও দ্রুতই তা সেই এলাকার রক সংস্কৃতি এবং ওয়েলশ ভাষা ও সংস্কৃতির প্রভাবকে গ্রহণ করে। ১৯৮০-এর দশকে তারা জনপ্রিয় নবকল্লোল পপ সঙ্গীতদল হয়ে ওঠে।
দি অ্যালার্মের সর্বোচ্চ চার্টিং একক গান হল ১৯৮৩ সালের "সিক্সটি এইট গান্স", যা ইউকে সিঙ্গেলস চার্টে ১৭তম অবস্থানে পৌঁছেছিল। তাদের ১৯৮৪ সালের অ্যালবাম "ডিক্লেয়ারেশন", যাতে "সিক্সটি এইট গান্স" গানটি অন্তর্ভুক্ত ছিল, তা ইউকে অ্যালবামস চার্টে ষষ্ঠ অবস্থানে পৌঁছেছিল।
১ – দি অ্যালার্ম MM শিরোনামে মুক্তিপ্রাপ্ত<br>
২ – দি অ্যালার্ম MMIV শিরোনামে মুক্তিপ্রাপ্ত<br>
৩ – দি অ্যালার্ম MMVII শিরোনামে মুক্তিপ্রাপ্ত<br>
৪ – দি অ্যালার্ম MMVIII শিরোনামে মুক্তিপ্রাপ্ত
ভোজ রাজ রাই

ভোজ রাজ রাই হলেন একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি সিকিম ডেমোক্রেটিক ফ্রন্টের প্রার্থী এবং সিকিমের প্রাক্তন মুখ্যমন্ত্রী পবন কুমার চামলিংকে ৮০৩৭ ভোটে পরাজিত করেন।
কৃষ্ণা কুমারী রাই

কৃষ্ণা কুমারী রাই (জন্ম ১৯৭৭) সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চা দলের সদস্য। তিনি একাদশ সিকিম বিধানসভায় বিধানসভার সদস্য নির্বাচিত হয়েছিলেন কিন্তু শপথ গ্রহণের একদিন পরই পদত্যাগ করেন।
কুমারী রাই ১৯৯৩ সালে উত্তরবঙ্গ বিশ্ববিদ্যালয়ের সিকিম সরকারি ডিগ্রি কলেজ থেকে স্নাতক ডিগ্রি অর্জন করেন। তিনি সিকিমের মুখ্যমন্ত্রী প্রেম সিং তামাংকে বিয়ে করেছিলেন। তাদের একমাত্র ছেলে হলো আদিত্য তামাং। তিনি রাই সম্প্রদায়ের অন্তর্ভুক্ত।
কুমারী রাই ২০২৪ সালের সিকিম বিধানসভা নির্বাচনে নামচি জেলার নামচি-সিংহিথাং বিধানসভা কেন্দ্র থেকে সিকিম ক্রান্তিকারী মোর্চার প্রতিনিধিত্ব করে জয়ী হন। কিন্তু শপথ গ্রহণের একদিন পরই তিনি পদত্যাগ করেন। জানা গেছে যে দল তাকে রাই সম্প্রদায়ের অধ্যুষিত নির্বাচনী এলাকায় প্রবেশের জন্য প্রার্থী করেছে। উপনির্বাচনে তার ছেলে এই আসন থেকে প্রতিদ্বন্দ্বিতা করবেন বলে আশা করা হয়েছিল। তিনি ৭৯০১ ভোট পেয়ে তার নিকটতম প্রতিদ্বন্দ্বী এসডিএফের বিমল রাইকে ৫৩০২ ভোটের ব্যবধানে পরাজিত করেন।
সতীশ চন্দ্র রাই (রাজনীতিবিদ)

সতীশ চন্দ্র রাই একজন ভারতীয় রাজনীতিবিদ। তিনি নামচি-সিংহিথাং থেকে সিকিম বিধানসভার সদস্য। তিনি ২০২৪ সালের সিকিম বিধানসভার উপনির্বাচনে সিকিম ক্রান্তিকারী মোর্চার সদস্য হিসেবে নির্বাচিত হন।
মুআজ্জামুল মাআলিমুল জুগরাফিয়া ফি সীরাতিন নাবাবিয়া

মুআজ্জামুল মাআলিমুল জুগরাফিয়া ফি সীরাতিন নাবাবিয়া () একটি গ্রন্থ, যাকে নবীজির ভূগোল শাস্ত্র বলা যেতে পারে। এটি রচনা করেছেন ইতিহাসবিদ আতেক আল-বালাদি (১৩৫২–১৪৩২ হিজরি)। গ্রন্থকার তাঁর বইয়ে সীরাতুন্নবীতে উল্লিখিত সকল স্থান সম্পর্কে আলোচনা করেছেন, অথবা যেসব স্থানের মধ্য দিয়ে রাসুল তার যুদ্ধাভিযান বা অভিযানসমূহে গিয়েছেন। ফলে এটি সীরাতুন্নবীর ভূগোল বিষয়ক একটি পূর্ণাঙ্গ অভিধানে রূপ নিয়েছে। লেখক উল্লেখ করেছেন, এই বই লেখার কারণ হলো: কয়েক বছর আগে তিনি এক বৈজ্ঞানিক সমাবেশে ছিলেন, সেখান থেকে এক ব্যক্তি আশা প্রকাশ করেছিলেন যেন এমন একটি গ্রন্থ থাকে যা সীরাতের সব নিদর্শন একত্র করে, যাতে পাঠক সহজে সেগুলো খুঁজে পেতে পারে এবং কম কষ্টে সেগুলো বুঝতে পারে। সেই অনুপ্রেরণায় তিনি এই বইটি রচনা করেন।
বইটিতে কি লেখা হয়েছে, সেটা বইয়ের ইতিহাসবিদ ও বইয়ের লেখক আতেক আল-বালাদি তার বইয়ের ভূমিকায় লিখেছেন:
এই বইটি ইসলামি জগতের অনেক গবেষকের কাছ থেকে ইতিবাচক সাড়া পেয়েছে। কারণ, সীরাত বিষয়ে বিস্তারিত গবেষণায় স্থানসমূহের সঠিক চিহ্নিতকরণ খুবই গুরুত্বপূর্ণ। কারণ বইয়ের লেখক আতেক আল-বালাদি নিজেই ছিলেন মক্কার একজন বিশিষ্ট ইতিহাসবিদ ও গবেষক। আরব উপদ্বীপের ইতিহাস ও ভূগোল নিয়ে তাঁর বহু গুরুত্বপূর্ণ গ্রন্থ রয়েছে। এই বইটিও তার গবেষণার এক গুরুত্বপূর্ণ অংশ। সেজন্য তিনি নিখুতভাবে নবীজীর যুদ্ধ জীবনের ভৌগোলিক ব্যাখ্যা দিতে পেরেছেন। ১৫ মে ২০০৭ সালে নূর বুক ওয়েবসাইটের মাধ্যমে বইটি পুনপ্রকাশিত হয়।
নর বাহাদুর প্রধান

নর বাহাদুর প্রধান সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি সিটিজেন অ্যাকশন পার্টির গণেশ রাইকে ৭৯০৪ ভোট পেয়ে পরাজিত করেন। তাদের মধ্যে ৪২৮৩ ভোটের ব্যবধান ছিল।
নূরুল উয়ূন ফি তালখীস

নূরুল উয়ূন ফি তালখীস সিরাতিল আমীন আল-মামূন () একটি সংক্ষিপ্ত সীরাতুন্নবী গ্রন্থ, যা হাফিজ ইবনু সাইয়্যিদ আন-নাস রচনা করেছেন। লেখক এটি তার বিখ্যাত গ্রন্থ উয়ূনুল আসার ফি ফুনুনিল মাগাজি ওয়াশ-শামায়িল ওয়াস-সিয়ার-এর সংক্ষিপ্ত রূপ হিসেবে তৈরি করেছেন। এটি সিরাত সাহিত্যে একটি গুরুত্বপূর্ণ সংযোজন, যা নবীজির জীবনের মূল দিকগুলো সংক্ষিপ্ত ও সুসংগঠিতভাবে উপস্থাপন করে। এটি শিক্ষার্থী ও সাধারণ পাঠকদের জন্য সহজবোধ্য এবং উপকারী একটি গ্রন্থ। বইটি অনেক বিখ্যাত লেখকদের নিকট হতে সমাদৃত হয়েছে।
লেখক এটি তার বিখ্যাত গ্রন্থ উয়ূনুল আসার ফি ফুনুনিল মাগাজি ওয়াশ-শামায়িল ওয়াস-সিয়ার-এর সংক্ষিপ্ত রূপ হিসেবে তৈরি করেছেন। তিনি বলেছেন: ‘‘আমি যখন আমার ‘উয়ূনুল আসার’ নামক গ্রন্থটি রচনা করলাম, যা মাগাজি, শামায়িল ও সীরাতের ক্ষেত্রে অনন্য এবং এই বিষয়ে শিক্ষার্থী ও গবেষকদের জন্য যথেষ্ট… তখন ভাবলাম, এই পাণ্ডুলিপি থেকে এমন একটি সংক্ষিপ্তসার তৈরি করি, যা সহজে বোঝা যায়, সহজে বহনযোগ্য হয়— যাতে নবীনদের জন্য দিকনির্দেশনা এবং অভিজ্ঞদের জন্য স্মরণীয় হয়ে থাকে।’’
লেখক বইটি সংক্ষিপ্ত ঐতিহাসিক পদ্ধতিতে সাজিয়েছেন। শুরুতে তিনি নবী মুহাম্মদ (সা.)-এর বংশ, জন্ম, দুধপান ও শৈশব বর্ণনা করেছেন। এরপর ওহির সূচনা, যুদ্ধসমূহ ও অভিযান, হজ্জ, নবীজির (সা.) শারীরিক ও নৈতিক গুণাবলি, স্ত্রী-সন্তান, চাচা-চাচী, দাস-দাসী ও দেহরক্ষী, তাঁর দূত ও লেখক, প্রিয় সাহাবি, বাহন, অস্ত্র, পোশাক-আশাক ও জিনিসপত্রের বর্ণনা করেছেন। পরে কিছু মু'জিজার কথা এবং শেষে নবীজির (সা.) মৃত্যু, গোসল, কাফন ও দাফন সংক্রান্ত বর্ণনা দিয়েছেন। এরপর সংক্ষিপ্ত আকারে চার খলিফা— আবু বকর আস-সিদ্দীক, উমর ইবনুল খাত্তাব, উসমান ইবনু আফফান এবং আলি ইবনু আবি তালিব-এর গুণাবলি উল্লেখ করেছেন। পাশাপাশি নবীজির (সা.) দৌহিত্র হাসান ইবনে আলী ও হুসাইন ইবনে আলী-কেও অন্তর্ভুক্ত করেছেন।
বইটির কয়েকটি প্রকাশিত সংস্করণ রয়েছে। এগুলোর মধ্যে রয়েছে, সুলাইমান আল-হারশের সম্পাদনায় ইবনু সাইয়্যিদ আন-নাস-এর রচনা "নূরুল উয়ূন ফি তালখীস সীরাতুল আমীন আল-মামূন"। ইবন সাইয়িদ আন-নাস লক্ষ্য করেন যে তার মূল গ্রন্থ উয়ূনুল আসার ফি ফুনুনিল মাগাজি ওয়াশ-শামায়িল ওয়াস-সিয়ার বিশদ ও দীর্ঘ হওয়ায় পাঠকদের জন্য সহজপাঠ্য নয়। তাই তিনি নবীন পাঠকদের জন্য সহজবোধ্য ও সংক্ষিপ্ত একটি সংস্করণ তৈরি করেন, যা অভিজ্ঞ পাঠকদের জন্যও স্মরণীয় হতে পারে।
মিঠুন চক্রবর্তীর প্রাপ্ত পুরষ্কার এবং মনোনয়নের তালিকা

এটি ভারতীয় অভিনেতা মিঠুন চক্রবর্তীর প্রাপ্ত পুরস্কার এবং মনোনয়নের একটি তালিকা ।
সম্প্রতি ২০২৪ সালের ৮ অক্টোবর ভারতে অনুষ্ঠিত ৭০তম জাতীয় চলচ্চিত্র পুরস্কার অনুষ্ঠানে তিনি দাদাসাহেব ফালকে পুরস্কার পেয়েছেন।
পিভিআর আইনক্স

পিভিআর আইনক্স লিমিটেড একটি ভারতীয় মাল্টিপ্লেক্স চেইন। এটি ২০২৩ সালে পিভিআর সিনেমাস এবং আইনক্স লেজার লিমিটেড-এর একত্রে মিশে যাওয়ার ফলে গঠিত হয়। পিভিআর ভারতে মাল্টিপ্লেক্স বিপ্লবের সূচনা করেছিল ১৯৯৭ সালে নয়াদিল্লির বসন্ত বিহারে প্রথম মাল্টিপ্লেক্স প্রেক্ষাগৃহ চালু করে। ২০২২ সালে পিভিআর সিনেমাস ব্যবসায় ২৫ বছর পূর্ণ করে এক মাইলফলক অর্জন করে। ২০২৪ সালের ডিসেম্বর পর্যন্ত, পিভিআর আইনক্স ভারত ও শ্রীলঙ্কার ১১১টি শহরের ৩৫৫টি স্থাপনায় মোট ১,৭৪৯টি পর্দা পরিচালনা করছে। ২০২৫ সালের ফেব্রুয়ারিতে, পিভিআর আইনক্স গত পাঁচ ত্রৈমাসিকের মধ্যে তাদের সেরা পারফরম্যান্স প্রদর্শন করে এবং বিজ্ঞাপন থেকে তাদের সর্বোচ্চ আয় রেকর্ড করে।
এন৬০২ (বাংলাদেশ)

জাতীয় মহাসড়ক ৬০২ বা নাটোর টাউন পুরাতন সেকশন রোড উত্তরবঙ্গের নাটোর শহরে অবস্থিত বাংলাদেশের একটি জাতীয় মহাসড়ক। সড়কটির মোট দৈর্ঘ্য ।
সড়কটিকে নাটোর শহরের প্রধান সড়ক হিসেবে ধরা হয়। নাটোর পল্লী বিদ্যুৎ সমিতি, নাটোর সরকারি বালিকা উচ্চ বিদ্যালয়, নবাব সিরাজউদ্দৌলা সরকারি কলেজের মতো গুরুত্বপূর্ণ প্রতিষ্ঠানসমূহ এই সড়কের পাশে অবস্থিত। এই সড়কে মোট ৫টি কালভার্ট রয়েছে।
পাকিস্তানের সেনা পদ ও পদচিহ্ন

পাকিস্তান সেনাবাহিনীর পদ এবং পদচিহ্ন বলতে পাকিস্তান সেনাবাহিনী দ্বারা ব্যবহৃত সামরিক প্রতীককে বোঝায়। প্রাক্তন অধিরাজ্য হিসেবে, পাকিস্তান ব্রিটিশ সেনাবাহিনীর অনুরূপ একটি পদমর্যাদা কাঠামো গ্রহণ করেছে।
পাকিস্তান সেনাবাহিনীতে কমিশনপ্রাপ্ত অফিসারদের পদচিহ্ন
জুনিয়র কমিশন্ড অফিসাররা তাদের র‍্যাংকের চিহ্ন কাঁধে পরেন, নন-কমিশন্ড অফিসাররা র‍্যাংকের চিহ্ন পরেন হাতার মাঝামাঝি অংশে, এবং যুদ্ধের পোশাকে সবাই র‍্যাংকের চিহ্ন পরেন বুকে। নন-কমিশন্ড অফিসার পদমর্যাদা শুরু হয় ‘ল্যান্স নায়েক’ পদ থেকে। কোম্পানি কোয়ার্টারমাস্টার হাবিলদার, কোম্পানি হাবিলদার মেজর, ব্যাটালিয়ন কোয়ার্টারমাস্টার হাবিলদার এবং ব্যাটালিয়ন হাবিলদার মেজর — এসব কোম্পানি বা ব্যাটালিয়নের পদে নিয়োজিত থাকেন জ্যেষ্ঠ হাবিলদাররা। সওয়ার, দফাদার ও রিসালদার পদগুলো ব্যবহৃত হয় আর্মাড কোরে।
আল্লা হোর্স্কা

আল্লা হোর্স্কা (ইউক্রেনীয়: Алла Горська; ১৮ সেপ্টেম্বর ১৯২৯ - ২৮ নভেম্বর ১৯৭০) একজন বিশিষ্ট ইউক্রেনীয় চিত্রশিল্পী, গ্রাফিক শিল্পী এবং স্মৃতিস্তম্ভ শিল্পী ছিলেন। তিনি ১৯৬০-এর দশকে ইউক্রেনীয় আন্ডারগ্রাউন্ড এবং মানবাধিকার আন্দোলনের একজন সক্রিয় প্রতিনিধিও ছিলেন। হোর্স্কা সোভিয়েত সর্বগ্রাসী শাসনের বিরুদ্ধে অবিচলভাবে লড়াই করেছিলেন এবং ইউক্রেনীয় সংস্কৃতি ও পরিচয়ের বিকাশ ও সংরক্ষণে গুরুত্বপূর্ণ অবদান রেখেছিলেন। ৪১ বছর বয়সে তাকে হত্যা করা হয়েছিল।
আল্লা হোর্স্কা মোজাইক, ম্যুরাল, কাচ ইত্যাদি দিয়ে কয়েক ডজন কাজ করেছেন। তিনি একটি উল্লেখযোগ্য শৈল্পিক উত্তরাধিকার রেখে গেছেন, যার মধ্যে রয়েছে ১৯৬০-এর দশকের ইউক্রেনীয় ব্যক্তিত্বদের প্রতিকৃতির একটি সিরিজ - ইভান স্বিটলিচনি, ভ্যাসিল সিমোনেঙ্কো, ইয়েভেন স্বেরস্টিউক।
সামদুপ শেরিং ভুটিয়া

সামদুপ শেরিং ভুটিয়া হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৮২৬৫ ভোট পেয়ে এসডিএফের নরজং লেপচাকে পরাজিত করেন।
নর বাহাদুর দাহাল

নর বাহাদুর দাহাল সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ১৭৩৯ ভোটের ব্যবধানে এসডিএফের মণি কুমার শর্মাকে পরাজিত করেন।
তিনি ১৯৯৫ সালে উত্তরবঙ্গ বিশ্ববিদ্যালয়ের সিকিম সরকারি ডিগ্রি কলেজ থেকে স্নাতক ডিগ্রি অর্জন করেন। তিনি সিকিম সরকারের সাথে AAA+ সরকারি ঠিকাদার ছিলেন।
ইউনুস গ্রুপ অফ ইন্ডাস্ট্রিজ

ইউনুস গ্রুপ অফ ইন্ডাস্ট্রিজ হলো ঢাকা ভিত্তিক একটি বাংলাদেশী বৈচিত্র্যপূর্ণ সমষ্টি। মোহাম্মদ ইউনূস গ্রুপের চেয়ারম্যান, মাহফুজা ইউনূস একজন পরিচালক এবং মোহাম্মদ রাশেদুল ইসলাম গ্রুপের ব্যবস্থাপনা পরিচালক।
মোহাম্মদ ইউনূস ১৯৮১ সালে একটি কোল্ড স্টোরেজ কোম্পানি হিসেবে ইউনূস গ্রুপ অফ ইন্ডাস্ট্রিজ প্রতিষ্ঠা করেন। এটি সম্প্রসারিত হয়ে ২৭টি কোম্পানিকে অন্তর্ভুক্ত করেছে। তার স্ত্রী মাহফুজা ইউনুস গ্রুপের ব্যবস্থাপনা পরিচালক হিসেবে দায়িত্ব পালন করেছিলেন।
ইউনুস গ্রুপের চেয়ারম্যান, মোহাম্মদ ইউনুস, ২০১৮ সালে শাহজালাল ইসলামী ব্যাংক লিমিটেডের চেয়ারম্যান নির্বাচিত হন। তিনি ২০২৩ সালে বাংলাদেশ চেম্বার অফ ইন্ডাস্ট্রিজের সহ-সভাপতি নির্বাচিত হন।
বাংলাদেশ সিকিউরিটিজ অ্যান্ড এক্সচেঞ্জ কমিশন ২০২২ সালে সোনালী পেপার অ্যান্ড বোর্ড মিলসের সম্পদের জন্য একজন বিশেষ নিরীক্ষক নিয়োগ করে।
ইউনুস গ্রুপের সহযোগী প্রতিষ্ঠান সোনালী পেপার অ্যান্ড বোর্ড মিলস লিমিটেড ২০২৪ সালে বার্ষিক আয় ২০ শতাংশ হ্রাস পেয়েছে বলে জানিয়েছে। এটি ২০০৯ সালে প্রতিষ্ঠিত জাগো কর্পোরেশনকে ২০২৪ সালের ফেব্রুয়ারিতে কিনে নেয়। জাগো কর্পোরেশন ওয়াটার পিউরিফায়ার তৈরি করে এবং ঢাকা স্টক এক্সচেঞ্জে তালিকাভুক্ত হয়। ইউনুস গ্রুপ কোম্পানিটিকে পুনরুজ্জীবিত করার পরিকল্পনা করেছিল, যেটি উৎপাদন বন্ধ করে দিয়েছিল এবং স্টক এক্সচেঞ্জ থেকে বাদ পড়েছিল। এটি পারফিউম কেমিক্যাল ইন্ডাস্ট্রিজ লিমিটেডকেও কিনে নেয়, যা একসময়ের জনপ্রিয় মানোলা ব্র্যান্ডের পণ্যগুলি ওভার-দ্য-কাউন্টার বাজার থেকে তৈরি করত।
প্যারামাউন্ট ইন্স্যুরেন্স কোম্পানি লিমিটেডের শেয়ারের দাম কারসাজির অভিযোগে গ্রুপের চেয়ারম্যান, ব্যবস্থাপনা পরিচালক এবং পরিচালককে জরিমানা করেছে বাংলাদেশ সিকিউরিটিজ অ্যান্ড এক্সচেঞ্জ কমিশন। 
গ্রুপটি ২০০৬ সালে সোনালী পেপার অ্যান্ড বোর্ড মিলস কিনে নেয়। শিবলী রুবাইয়াত উল ইসলামের নেতৃত্বাধীন বাংলাদেশ সিকিউরিটিজ অ্যান্ড এক্সচেঞ্জ কমিশনের বিরুদ্ধে সোনালী পেপার অ্যান্ড বোর্ড মিলস লিমিটেডকে স্টক এক্সচেঞ্জের নিয়মে ১৮টি ছাড় দিয়ে অযাচিত সুবিধা প্রদানের অভিযোগ আনা হয়েছিল। কোভিড-১৯ মহামারীর সময় সোনালী কাগজ অ্যালুমিনিয়াম ফয়েল তৈরিতেও বৈচিত্র্য এনেছিল। সোনালী পেপারের বিরুদ্ধে আর্থিক বিবরণী প্রকাশ না করে শেয়ারহোল্ডারদের কাছ থেকে আর্থিক তথ্য গোপন করার অভিযোগ আনা হয়েছিল।
মোনাকীয় অলিম্পিক কমিটি

মোনাকীয় অলিম্পিক কমিটি (; এছাড়াও সংক্ষেপে আইওসি কোড এমওএন দ্বারা পরিচিত) হলো মোনাকোর জাতীয় অলিম্পিক কমিটি। এই সংস্থাটির ১৯০৭ সালে প্রতিষ্ঠিত হয়েছে; প্রতিষ্ঠার ৪৬ বছর পর ১৯৫৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মোনাকোতে অবস্থিত।
বর্তমানে মোনাকীয় অলিম্পিক কমিটির সভাপতির দায়িত্ব পালন করছেন দ্বিতীয় আলবের্ত, যিনি ১৯৯৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ইভেত লঁবাঁ-বের্তি।
১৯০৭ সালে মোনাকোর বহু-ক্রীড়ার সর্বোচ্চ সংস্থা হিসেবে মোনাকীয় অলিম্পিক কমিটি প্রতিষ্ঠিত হয়েছে। কঁতে গোতিয়ে-ভিনিয়াল আলবের্ত এই সংস্থার প্রথম সভাপতির দায়িত্ব পালন করেছেন, যিনি ১৯০৭ হতে ১৯২০ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় তেরো বছর পর মোনাকো ১৯২০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
মন্টিনিগ্রীয় অলিম্পিক কমিটি

মন্টিনিগ্রীয় অলিম্পিক কমিটি (; এছাড়াও সংক্ষেপে আইওসি কোড এমএনই দ্বারা পরিচিত) হলো মন্টিনিগ্রোর জাতীয় অলিম্পিক কমিটি। এই সংস্থাটির ১৯৯৩ সালে প্রতিষ্ঠিত হয়েছে; প্রতিষ্ঠার ১৪ বছর পর ২০০৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মন্টিনিগ্রোর পোদ্গোরিকায় অবস্থিত।
বর্তমানে মন্টিনিগ্রীয় অলিম্পিক কমিটির সভাপতির দায়িত্ব পালন করছেন দুসান সিমোনোভিচ, যিনি ২০০৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আন্দ্রিয়া পোপোভিচ।
১৯৯৩ সালে মন্টিনিগ্রোর বহু-ক্রীড়ার সর্বোচ্চ সংস্থা হিসেবে মন্টিনিগ্রীয় অলিম্পিক কমিটি প্রতিষ্ঠিত হয়েছে।
প্রতিষ্ঠার প্রায় পনেরো বছর পর মন্টিনিগ্রো ২০০৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
২০২৫ বাংলাদেশ পুরুষ ক্রিকেট দলের সংযুক্ত আরব আমিরাত সফর

বাংলাদেশ পুরুষ ক্রিকেট দল ২০২৫ সালের মে মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। সিরিজের ম্যাচসমূহ শারজাহ ক্রিকেট স্টেডিয়ামে অনুষ্ঠিত হয়। ২০২৫ সালের মে মাসে সিরিজের সূচি ঘোষিত হয়। প্রাথমিকভাবে শুধু দুটি ম্যাচ আয়োজিত হওয়ার কথা থাকলেও সিরিজ চলাকালে সিরিজের সূচিতে আরও একটি ম্যাচ যোগ করা হয়।
সিরিজের প্রথম ম্যাচে পারভেজ হোসেন ইমনের প্রথম টোয়েন্টি২০ আন্তর্জাতিক শতকের ওপর ভর করে ২৭ রানের জয় পায় বাংলাদেশ। দ্বিতীয় ম্যাচে ২ উইকেটে জয়লাভ করে সংযুক্ত আরব আমিরাত, যেটি ছিল এ ফরম্যাটে বাংলাদেশের বিপক্ষে সংযুক্ত আরব আমিরাতের প্রথম জয়। তৃতীয় ম‍্যাচে ৭ উইকেটের জয়ের মাধ‍্যমে সিরিজে ২–১ ব‍্যবধানে জয়লাভ করে সংযুক্ত আরব আমিরাত। এটি ছিল এ ফরম‍্যাটে পূর্ণ সদস‍্য দলের বিপক্ষে সংযুক্ত আরব আমিরাতের দ্বিতীয় সিরিজ জয় ও সহযোগী সদস‍্য দলের বিপক্ষে বাংলাদেশের তৃতীয় সিরিজ পরাজয়।
পুরাণ কুমার গুরুং

পুরাণ কুমার গুরুং (জন্ম ১৯৬৭) সিকিমের একজন ভারতীয় রাজনীতিবিদ। তিনি পাকিয়ং জেলার চুজাচেন বিধানসভা কেন্দ্রের সিকিম ক্রান্তিকারী মোর্চার একজন বিধায়ক। তিনি ২০২৪ সালের সিকিম বিধানসভা নির্বাচনে জয়ী হন।
গুরুং পূর্ব সিকিমের আরিতারের আরিতার বস্তি পোস্টের বাসিন্দা। তিনি দিল্লী শমসের গুরুং-এর ঘরে জন্মগ্রহণ করেন। তিনি ১৯৮৫ সালে চুজাচেন সিনিয়র সেকেন্ডারি স্কুল থেকে দ্বাদশ শ্রেণীর সমমানের সিনিয়র সেকেন্ডারি স্কুল পরীক্ষায় উত্তীর্ণ হন। পরবর্তীতে, তিনি ১৯৮৭ সালে উত্তরবঙ্গ বিশ্ববিদ্যালয়ের অধিভুক্ত সিকিম সরকারি কলেজ থেকে কলা স্নাতক ডিগ্রি অর্জন করেন। তিনি আশা গুরুংকে বিয়ে করেন এবং তাদের দুই ছেলে, কেনি গুরুং এবং শাওয়ান গুরুং।
গুরুং সিকিম ডেমোক্রেটিক ফ্রন্টের মাধ্যমে তার রাজনৈতিক জীবন শুরু করেন। ২০০৯ সালে চুজাচেন বিধানসভা কেন্দ্র থেকে প্রথম বিধায়ক হিসেবে নির্বাচিত হন। তিনি ২০০৯ সালের সিকিম বিধানসভা নির্বাচনে ভারতীয় জাতীয় কংগ্রেসের হরকা রাজ গুরুংকে ৫,৯৬৩ ভোটের ব্যবধানে পরাজিত করে জয়ী হন। ২০২৪ সালের সিকিম বিধানসভা নির্বাচনে তিনি আবার চুজাচেন বিধানসভা কেন্দ্র থেকে সিকিম ক্রান্তিকারী মোর্চার প্রতিনিধিত্ব করে জয়ী হন। তিনি সিকিম ডেমোক্রেটিক ফ্রন্টের মণি কুমার গুরুংকে ৩,৩৩৪ ভোটের ব্যবধানে পরাজিত করেন।
আগ্রাফকা ক্রিয়েটিভ ওয়ার্কশপ

আগ্রাফকা ক্রিয়েটিভ ওয়ার্কশপ হলো একটি ডিজাইন স্টুডিও যা ইউক্রেনীয় শিল্পী রোমানা রোমানিশিন এবং আন্দ্রি লেসিভ কর্তৃক প্রতিষ্ঠিত হয়। স্টুডিওটি গ্রাফিক্স, পেইন্টিং এবং ডিজাইনের জন্য বিশেষভাবে পরিচিত। এটি বইয়ের ইলাস্ট্রেশনের ক্ষেত্রে আন্তর্জাতিক পুরস্কার জিতেছে; যার মধ্যে রয়েছে ইলাস্ট্রেশনের জন্য দ্বিবার্ষিক আন্তর্জাতিক পুরস্কার এবং ২০১৮ সালের বোলোনা রাগাৎসি পুরস্কার।
রোমানিশিন এবং লেসিভ ১৯৯৯ থেকে ২০০৩ সাল পর্যন্ত লিভিভ স্টেট কলেজ অফ ডেকোরেটিভ অ্যান্ড অ্যাপ্লাইড আর্টসের ছাত্র থাকাকালীন বইয়ের ইলাস্ট্রেশনের কাজ শুরু করেছিলেন। স্নাতক শেষ করার পর তারা লিভিভ-ভিত্তিক প্রকাশনা সংস্থা লিটোপিস ("ক্রনিকল") থেকে এরলেন্ড লোয়ের "নেইভ" উপন্যাসের প্রচ্ছদ তৈরির প্রস্তাব পায়। এই জুটি ক্রনিকলের জন্য নকশা তৈরি অব্যাহত রাখে; তারা দুটি কবিতা সংকলনের জন্য সাধারণ নকশা তৈরি করে: ২০০৬ সালে ইভান ফ্রাঙ্কোর "উইদার্ড লিভস" এবং ২০০৮ সালে বোহদান ইহোর অ্যান্টোনিচের "থ্রি রিংস"। "উইদার্ড লিভস"-এর উপর তাদের কাজটি বিশেষভাবে গুরুত্বপূর্ণ ছিল, কারণ এটি তাদের প্রথম সম্পূর্ণ কাজ ছিল যাতে নকশা, বিন্যাস এবং গ্রাফিক্স অন্তর্ভুক্ত ছিল। 
পোলিশ সংস্কৃতিমন্ত্রীর "গাউড পোলোনিয়া" বৃত্তির অংশ হিসেবে ২০১০ সালে ক্রাকোতে ইন্টার্নশিপের সময় রোমানিশিন এবং লেসিভ বই নকশার উপর তাদের পড়াশোনা চালিয়ে যান। এই সময়কালে তারা পোলিশ নোবেল পুরস্কার বিজয়ী উইসলাওয়া সিম্বোরস্কার শেষ রচনা, "মোজে তো ওসজিস্টকো" নামে একটি কবিতা সংকলনের উপর কাজ করেছিলেন। সংকলনটি BoSz প্রকাশ করে, যা লেখকের প্রশংসা অর্জন করে। 
২০১১ সালে আগ্রাফকা তাদের প্রথম শিশুতোষ বই প্রকল্প হাতে নেয়। বোগদান টেক্সটবুক প্রকাশনা সংস্থার সাথে যৌথভাবে প্রকাশিত বই একটি ইউক্রেনীয় লোককাহিনী, লিভিভ আন্তর্জাতিক শিশু উৎসবে সেরা বই হিসেবে স্বীকৃত হয়েছিল এবং গ্র্যান্ড প্রিক্স শিশু বই পুরস্কার জিতেছিল। শিশুদের বইয়ের একটি আন্তর্জাতিক ক্যাটালগ, হোয়াইট রেভেন্সের ২০১২ সালের সংস্করণে গৃহীত হয়েছিল। বোগদান টেক্সটবুকের সাথে আবার কাজ করার সময়, আগ্রাফকা ২০১২ সালে "টার্নিপ" নামক আরেকটি ইউক্রেনীয় লোককাহিনীর ইলাস্ট্রেশন করে। বইটি সেরা শিল্পকর্মের জন্য লায়ন্স চিলড্রেনস বুক অ্যাওয়ার্ড অর্জন করে; এটি ২০১৩ সালে হোয়াইট রেভেন্স-এ অন্তর্ভুক্ত হয়েছিল।
পরবর্তী বছরগুলিতে আগ্রাফকা ওল্ড লায়ন পাবলিশিং হাউসের সাথে ঘনিষ্ঠভাবে কাজ করেছিল। প্রকাশনা সংস্থাটি আগ্রাফকার ইলাস্ট্রেশনকৃত চারটি বই প্রকাশ করে: ২০১৪ সালে "অ্যান্টমিজ" এবং "স্টারস অ্যান্ড পপিজ" এবং ২০১৫ সালে "মাই হোম অ্যান্ড থিংস ইন ইট" এবং "দ্য ওয়ার দ্যাট চেঞ্জড রন্ডো"। ২০১৫ সালে ওল্ড লায়ন, আগ্রাফকা এবং লেখক ও. ডুমানস্কা এবং জি. তেরেশচুক বর্ণমালা বিশ্বকোষের একটি সিরিজের প্রথম বইটি প্রকাশ করেন যা প্রকাশক ফোরামের সেরা বই পুরস্কার জিতে নেয়। পরের বছর তারা সিরিজের একটি পরিপূরক ডিজাইন করে যা আবারও প্রকাশক ফোরামের সেরা বই পুরস্কার জিতে নেয় এবং ২০১৬ সালের বইগুলোর মধ্যে সেরা অল-ইউক্রেনিয়ান খেতাব অর্জন করে।